Jan Eliasson

Jan Eliasson (født 17. september 1940) er en svensk diplomat. Siden 2000 har han vært Sveriges ambassadør i USA. I september 2005 tiltrådte han stillingen som president for FNs generalforsamling. 27. mars 2006 ble han utnevnt til utenriksminister i Sverige.

Biografi 
Jan Eliasson er født og oppvokst i Göteborg. Han var utvekslingsstudent i Indiana i USA 1957–58 og er utdannet i økonomi.

I 1965 ble han ansatt i det svenske utenriksdepartementet, og tjenestegjorde utenlands i blant annet Paris, Bonn og Washington. I perioden 1983–1987 var han sjef for utenriksdepartementets politiske avdeling.

1980–86 deltok han i FNs meklingsoppdrag i krigen mellom Iran og Irak. 1988–92 var han Sveriges FN-ambassadør i New York, 1992–94 var han leder av FNs kontor for koordinering av humanitær innsats. I 1994–99 var han kabinettsekretær i UD, og siden 2000 har han vært Sveriges ambassadør i Washington, D.C., i USA.

Priser 
 Årets göteborgare 1997

Referanser

Eksterne lenker 
 
 
 
 
 UD: Intervju med Jan Eliasson

Svenske utenriksministre
Svenske ambassadører
Ambassadører til USA
FN-ambassadører
Presidenter for FNs generalforsamling
Personer fra Göteborg
Kabinettssekreterare